Efekt on sama, kui seista keset mahukat raamatukogu, mille teosed asuvad riiulitel läbisegi ning igasugused kataloogid ja muud abivahendid puuduvad. Sellisel juhul on vajaliku info otsimiseks tõesti ainus võimalus vaadata järjest läbi kõik raamatud. Kuid neid on aga tuhandeid või isegi miljoneid! Samal ajal oleks raamatu äratoomine miljonite seast minutite küsimus, kui me vaid teaksime, millises ruumis ja kus riiuliosal ta täpselt asub! Täpselt sama probleem vaevab meid tihti ka tavaelus - meil on vaja leida suurlinnast üles spetsiaalne kellaparandustöökoda, autovaruosade pood, kaminameister, vähetuntud keele tõlk või muud taolist. Kindlasti on vastava töökoja või poe, samuti ka tõlkebüroo kohal tänava ääres silt, kuid otsida läbi kogu linna tuhanded tänavad, teades, et linnas on vaid üks või paar sellist kohta?